Fakta om vinterferien: Flere går i biografen, tager på ferie og bliver udsat for indbrud

Hjemlandet er danskernes favoritdestination efterfulgt af Spanien og Østrig, når 465.000 børnefamilier holder vinterferie i uge 7 og 8. Udlejning af sommerhuse får et nøk opad, biografsalene fyldes, og der begås flere indbrud i beboelser. Danmarks Statistik har samlet en række statistikker om danskernes vinterferie i denne artikel.


        30. januar 2019 kl. 13:00
        
    


        Af Theis Stenholt Engmann

Knap 465.000 familier holder vinterferie

464.679 danske familier har børn mellem 6 og 16 år og skal derfor sandsynligvis holde vinterferie i uge 7 eller 8. Find din kommune her. 

Familier med børn mellem 6 og 16 år. 2018

Kilde: Danmarks Statistik, www.statistikbanken.dk/FAM44BA  

Sol eller sne: Vinterferien deler danskerne

I februar 2017 tog danskerne på omkring 462.000 lange ferierejser til udlandet. De fem mest populære destinationer deler sig mellem sne og ski (59 pct.) og sol og strand (41 pct.) Læs mere her.

Danskernes top 5 rejsedestinationer i udlandet. Februar 2017

Kilde: Danmarks Statistik, www.statistikbanken.dk/FF1  

Når vi rejer til udlandet, så foregår det ofte i fly eller bil

Fakta: Sådan rejser danskerne på lange ferierejser i udlandet

Fly 71pct.

Bil 21 pct.

Bus 4 pct.

Skib 2 pct.

Tog 1pct. 

Kilde: Danmarks Statistik, www.statistikbanken.dk/FF3

 

 

Store prisforskelle på hoteller, restauranter, tøj og sko blandt favorit-ferielandende

Der er stor forskel på, hvad man må betale for restauranter, fødevarer, alkohol og tøj – alt efter hvor rejsen går til. I Østrig og Italien er priserne på hoteller og restauranter 31 pct. under de danske, mens fx Norge er 9 pct. dyrere end Danmark.  Bliv klogere på prisforskelle på hotel, mad, drikke, tøj og sko blandt danskernes favorit-vinterferiedestinationer her.  

Prisniveau restauranter og hoteller. 2017

Kilde: Danmarks Statistik, www.statistikbanken.dk/PPP

Anm: Listen omfatter udvalgte populære feriedestinationer i vinterferien og er ikke udtømmende. 

Mange danskere lejer et feriehus

Da vinterferien indtraf i 2018 steg antallet af danske gæster i udlejede feriehuse med over 500 procent fra før-ferie-niveauet på 4400 gæster til 28.800 ved toppen i uge 7. 

Danskernes andel af de lejede feriehuse er størst i vinterferiens uge 7, hvor danskere står for knap 66 pct. af alle feriehusudlejninger. Til sammenligning er næsten 33 pct. af de lejede feriehuse i efterårsferien lejet af danskere, mens tyskere fx lejer 80 pct. af de danske feriehuse i sommerhalvåret  uden for den danske skoleferie.  Læs mere her. 

Danske feriehusgæster i udlejede feriehuse. Februar 2018

Kilde: Danmarks Statistik, særkørsel på baggrund af www.statistikbanken.dk/FERIEH4

27 pct. af alle lange ferierejser i vinterferien var i Danmark. Det gør hjemlandet til det mest populære rejsemål for danskerne i vinterferien. 

Vinterferien er rekorduge for biograferne

Vinterferiens uge 7 er den uge på året, hvor der sælges allerflest biografbilletter. Omtrent 658.000 solgte billetter blev det til i 2017, mod juleferiens 486.000 billetter. Dette mønster er ikke ukendt for filmproducenterne, der i 2017 lagde premieren på seks af de ti bedst sælgende film inden en ferie. 

Læs mere om biografer i ferien her. 

Kilde: Danmarks Statistik, www.statistikbanken/BIO6  

Vinterferien er indbrudstid

Antallet af indbrud stiger i vinterferien. I 2017 var der henholdsvis 734 og 742 indbrud i uge 7 og 8. Det er flere end i nabougerne 6 og 10, hvor henholdsvis 622 og 563 indbrud i beboelse blev anmeldt. I forhold til 2011 er antallet af indbrud i uge 7 og 8 tilsammen faldet fra lidt over 2.000 til knap 1.500. Den faldende tendens går igen for hele året. 

Læs mere om indbrud – bl.a. hvor der er relativt flest – her.

Kilde: Danmarks Statistik,  særkørsel på kriminalitets-statistikken; statistikbanken.dk/straf10